Il-Kumitat ORNIS ippropona li fil-ħarifa l-kaċċaturi Maltin jitħallew jikkaċċjaw 500 gamiema. Il-gamiema hija speċi ta' tajra li tinsab fir-riskju li tiġi estinta. Skont Birdlife Malta, fl-aħħar 40 sena n-numri tal-gamiem naqas drastikament. Il-kumitat Ornis hu magħmul minn rappreżentanti ta' għaqdiet ambjentali u tal-kaċċa u l-insib flimkien ma' esperti fuq is-suġġett. Dan il-kumitat jagħmel proposti dwar il-kaċċa lill-Gvern. B'reazzjoni, l-NGO BirdLife iddeskriviet il-kwota ta' 500 gamiema bħala 'farsa'. Birdlife qalet li din il-kwota hija tliet darbiet iktar mill-medja ta' dawn l-aħħar ħames snin. Il-Kap Eżekuttiv tal-BirdLife Mark Sultana qal li l-Gvern Malti qed jilgħab bil-Kummissjoni Ewropea u wissa li Malta "paroli biss għandha dwar il-ħarsien ambjentali". Huwa qal ukoll li t-Taqsima tar-Regolamentazzjoni għall-Għasafar Selvaġġi (WBRU) qed turi kemm hi lesta biex tikkuntenta lill-kaċċaturi. Sultana qal ukoll li 2.7% biss mill-kaċċaturi Maltin ipparteċipaw fis-sistema ta' rappurtaġġ tal-qbid. F'Mejju tal-2019, il-Kumitat ORNIS u l-Federazzjoni Kaċċaturi, Nassaba u Konservazzjonisti (FKNK) ma qablux jekk l-istaġun tal-gamiem tul ir-rebbiegħa għandux jinfetaħ. Fl-2019: Il-Kumitat ORNIS ma jippermettix kaċċa għall-gamiem fir-rebbiegħa Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611df74ce0998_rand.td-a-rec-img{text-align:left}.td_uid_3_611df74ce0998_rand.td-a-rec-img img{margin:0 auto 0 0}